Sintautai
Sintautai – miestelis Šakių rajono savivaldybėje, prie kelio  138  Vilkaviškis–Kudirkos Naumiestis–Šakiai . Seniūnijos ir seniūnaitijos centras. Miestelis įsikūręs trijų upelių santakoje, kurie toliau teka viena vaga, sudarydami Pentos upę. Stovi Sintautų Švč. Mergelės Marijos Ėmimo į dangų bažnyčia (atstatyta 1995 m.), šalia yra buvusi Sintautų laikinoji bažnyčia, kurioje įkurtas kunigo, švietėjo, rašytojo, vertėjo Antano Tatarės (Totoraičio) muziejus. Veikia Sintautų pagrindinė mokykla, biblioteka, paštas (LT-71057), Sintautų bendruomenės centras (nuo 2003 m. spalio), Prano Vaičaičio sodyba-muziejus (Ežero g. 1), Sintautų akademijoje – Juozo Pikčilingio muziejus.